আব্দুল মালেক উকিল মেডিকেল কলেজ, নোয়াখালী
আব্দুল মালেক উকিল মেডিকেল কলেজ বাংলাদেশের নোয়াখালী জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০০৮ সালে প্রতিষ্ঠিত হয়; যা বর্তমানে দেশের একটি চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (ইন্টার্নশিপ) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৭০ জন শিক্ষার্থীকে ভর্তি করা হয়ে থাকে। কলেজটি ৫ বছর মেয়াদী এমবিবিএস ডিগ্রি প্রদান করে থাকে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলকভাবে করতে হয়। ডিগ্রিটি বাংলাদেশ মেডিকেল এন্ড ডেন্টাল কাউন্সিল কর্তৃক অনুমোদিত।